Den Nord-Cimbriske Tilskuer, 1835-03-18
Politiske Nyheder. Frankerig. Paa Pariser Børs havde man, den 5te Marts Efterretninger fra Washington, som have giort et ugunstigt Jndtryk. - J Algier have den 11te, 12te og 13de Februar raset frygtelige Storme. 18 af de Skibe, som laae der paa Rheden ere aldeles forulykkede, hvoriblandt det franske Dampskib l'Eclaireur. De omkomne Menneskers Antal anslaaes til 34, hvoriblandt Artillerie captain Livois, der efter selv at have reddet flere af de Ulykkelige, blev et Offer for sine Bestræbelser, for at redde Captainen paa det russiske Skib Venus. Det hele Tab anslaaes til 3 Millioner Franks. Bladet Messager giver en meget sørgelig Afskildring af Algiers Tilstand, Penge ere der sjeldne, da enhver gjemmer paa hvad han eier. Colonisterne og mange af de Jndfødte lide Mangel paa Arbeide og Brød, saa at Regjeringen vil blive nødsaget til at ernære dem. Blandt de Franske som have nedsat sig der, ville mange igjen drage bort, herved vil kun Elændigheden blive saameget desmere forøget. Maskeoptogene i Carnvalstiden Paris, have været meget caracteristiske, den 2den Marts saae man saaledes paa Gaden en Chalse, hvori man meget træffende saae efterlignet Ministrene Hr. Soult, d'Argont, Thiers og Guizot. Hr. Soult holdt en brændende Fakkel i sin Haand, og sang Psalmer af en Bønnebog, som Hr. d'Argont holdt for gam. Hr. Thiers legede med en Telegraph og Hr. Guizot, læste i Moniteur de Gand. – Man har nu det franske nye Ministeriums Udnævnelse, der bestaaer af Følgende: Marskal Soult Præsident for Ministerraadet og Krigsminister, Grev Mole Minister for de udenlandske Anliggender, Baron v. Barente Minister for det indenrigske Departement, Hr. C. Dupin Handelsminister, Hr. Calmon Finantsminister, og Hr. Peter Minister for den offentlige Underviisning, kunStorseglbevareren Hr. Persil, og Marineministeren. Admiralen Duperre have beholdt deres Portefenille. Jmidlertid vare Ordonantserne angaaende det nye Ministerium endnu ikke udstædte, men man ventede dem den 9de Marts i Moniteuren. - Følgende Tildragelse har heri Paris opvakt megen Sensation: "En herværende Bankør savnede, da han for nylig kom hjem fra et Bal i Operahuset sin Kone, sin Kasserer og sin Kasse, især paa Grund af Sidste, besluttede han sig til at følge den Vei, som Kløverbladet havde taget, og overraskede dem i et Anberge i Havre, hvorfra Reisen næste Morgen skulle gaae til America. Kassereren, der for forskrækket op af Søvne, ved at høre sin Principals Røst, faldt paa Knæe for ham og bad ham skaane Fruen, som laae i næste Værelse. Vær De kun rolig, svarede den gode Principal – ikke min Kone men min Kasse, er det jeg søger. Kasseren ilte strax hen, tog en Portofenille ud af Sekretairen og overleverede den til Principalen, som undersøgte den, fandt den complet og tilstillede Kassereren 10,000 Franks i Bankbilletter, med de Ord: "Tag De dette, kjære Ven, til Tak forat De har befriet mig for min Kone, der saa hurtig har forglemt sine Pligter. Reis De uforstyrret til America. For Ordens Skyld, kunne De dog give mig et Beviis for, at Dehar modtaget 10,000 Franks til Bestridelse af Reisendgifterne for Dem og hende." Kassereren udstædte det forlangte Beviis, og Bankøren vendte ufortøvet tilbage til Paris.